Semeliškių Švč. Mergelės Marijos Nekaltojo Prasidėjimo koplyčia

Semeliškių Švč. Mergelės Marijos Nekaltojo Prasidėjimo koplyčia – koplyčia, esanti Semeliškėse, Elektrėnų savivaldybėje. Ji stovi prie Semeliškių šv. Lauryno bažnyčios,Elektrėnų dekanato svetainė  šventoriaus tolimajame kampe. Naudojama procesijų ir kito bažnytinio inventoriaus laikymui.
miniatiūra|180px|left|Švč. Mergelė Marijos atvaizdas ant koplyčios priekio

Koplyčios priekiniame fasade virš įėjimo įtaisytas šventosios atvaizdas. Gretimą šv. Lauryno bažnyčią puošia Trakų Dievo Motinos atvaizdo kopija (apie 1664 m.), kuri yra pamaldumo Švč. Mergelei Marijai ženklas.Lietuvos kultūros tyrimų institutas. Gabija Surdokaitė-Vitienė, Svetlana Poligienė. Trakų Dievo Motinos atvaizdo kartotės XVII-XIX amžiuose.  163 p. Ji kabo iš kairės prie didžiojo altoriaus. Tuo tarpu šventoriaus koplyčia papuošta Čenstakavos Dievo Motinos kopija.Elektrėnų žinios, 2020-08-07, nr. 32. „Semeliškių parapija atsisveikina su parapijos ganytoju“  

 Istorija 

Šventoriuje koplyčios pastatymo metais laikomi 1857 m. Kaip tikėjimo tiesą popiežius Pijus IX 1854 m. patvirtino Marijos Nekaltojo prasidėjimo dogmą. Po 3 metų būtent tuo vardu Semeliškėse pavadinta koplyčia ir religinė brolija, kuri rūpinosi procesijomis ir laidotuvėmis. Dievo Motinos pamaldumo tradicija iš Semeliškių plito po Lietuvą.Elektrėnų kronika. Po šv. Lauryno bažnyčios skliautais Tuo metu brolijos laidojimo reikmėms pastatyta koplyčia buvo šventoriaus kapinėse, kurios vėlesniais metais iškeltos. Sovietmečiu naudota kaip sandėlis, prie galinės sienos buvo pristatyta stoginė malkoms (tuo metu tvoros nebuvo), automobiliui laikyti.

2017 m. pasitinkant Švč. Mergelės Marijos nekalto prasidėjimo koplyčios 160-ąsias metines, parapijos klebono Gintauto Antano Jančiausko rūpesčiu, koplyčia suremontuota: gontų stogas perdengtas skarda, pastatas sutvarkytas ir perdažytas. Koplyčios priekyje virš keturių kolonų portiko, trikampiame frontone buvęs stačiakampis langelis panaudotas kilmingam tikslui – į angą įstatytas šimtametis Dievo Motinos atvaizdas su apkaustais. Jis buvo klebono surastas pastarųjų metų bažnyčios remontų metu.

 Šaltiniai 

Kategorija:Elektrėnų savivaldybės koplyčios
Kategorija:Semeliškės